
VENDIM
Nr. 612, datë 30.7.2026

PËR DISA SHTESA DHE NDRYSHIME NË VENDIMIN NR. 953, DATË 29.12.2014, TË KËSHILLIT TË MINISTRAVE, “PËR DISPOZITAT ZBATUESE TË LIGJIT NR. 92/2014, ‘PËR TATIMIN MBI VLERËN E SHTUAR NË REPUBLIKËN E SHQIPËRISË’, TË NDRYSHUAR”

Në mbështetje të nenit 100 të Kushtetutës dhe të neneve 56, pika 38, e 77, pika 3, të ligjit nr. 92/2014, “Për tatimin mbi vlerën e shtuar në Republikën e Shqipërisë”, të ndryshuar, me propozimin e ministrit të Financave dhe të ministrit të Mbrojtjes, Këshilli i Ministrave

VENDOSI:

Në vendimin nr. 953, datë 29.12.2014, të Këshillit të Ministrave, të ndryshuar, bëhen shtesat dhe ndryshimet e mëposhtme:

Neni 1

Në fund të pikës 3, të nenit 8, shtohen paragrafët, me këtë përmbajtje:
“Lista e makinerive dhe e pajisjeve, që janë drejtpërdrejt të lidhura me investimin, në funksion të realizimit të kontratave të investimit me vlerë të barabartë ose më të madhe se 500 000 000 (pesëqind milionë) lekë, nga ose për llogari të subjekteve të licencuara nga autoriteti shtetëror përgjegjës për industrinë e mbrojtjes, në bazë të ligjit nr. 87/2024, “Për rregullimin e prodhimit, tregtimit, kërkimit dhe zhvillimit të armëve, municioneve, pajisjeve dhe teknologjive ushtarake”, për ushtrimin e veprimtarive të licencuara, duke përfshirë makineri dhe pajisje të nevojshme për prodhimin e mallrave ushtarake dhe të mallrave e teknologjive me përdorim të dyfishtë, është sipas aneksit 6, që i bashkëlidhet këtij vendimi. 
 Autoriteti doganor bashkëpunon me Ministrinë e Mbrojtjes për të evidentuar subjektet e licencuara nga autoriteti shtetëror përgjegjës për industrinë e mbrojtjes në bazë të ligjit nr. 87/2024, “Për rregullimin e prodhimit, tregtimit, kërkimit dhe zhvillimit të armëve, municioneve, pajisjeve dhe teknologjive ushtarake”, të cilat duhet të paraqesin edhe dokumentacionin e mëposhtëm:
a) Kopje të licencës së vlefshme të lëshuar nga autoriteti shtetëror përgjegjës për industrinë e mbrojtjes, sipas ligjit nr. 87/2024, “Për rregullimin e prodhimit, tregtimit, kërkimit dhe zhvillimit të armëve, municioneve, pajisjeve dhe teknologjive ushtarake”, të subjektit, për llogari të të cilit kryhet investimi;
b) Deklaratë që konfirmon se makineritë dhe pajisjet që importohen shërbejnë drejtpërdrejt për ushtrimin e veprimtarive të subjektit të licencuar sipas ligjit nr. 87/2024, “Për rregullimin e prodhimit, tregtimit, kërkimit dhe zhvillimit të armëve, municioneve, pajisjeve dhe teknologjive ushtarake”;
c) Relacion shpjegues për marrëdhënien e personit të tatueshëm të përcaktuar dhe subjektit të licencuar nga autoriteti shtetëror përgjegjës për industrinë e mbrojtjes, sipas ligjit nr. 87/2024, “Për rregullimin e prodhimit, tregtimit, kërkimit dhe zhvillimit të armëve, municioneve, pajisjeve dhe teknologjive ushtarake”.”.

Neni 2

1. Pas aneksit 5, shtohet aneksi 6, “Lista e makinerive dhe e pajisjeve, që shërbejnë për ushtrimin e veprimtarive të licencuara nga autoriteti shtetëror përgjegjës për industrinë e mbrojtjes, në bazë të ligjit nr. 87/2024, “Për rregullimin e prodhimit, tregtimit, kërkimit dhe zhvillimit të armëve, municioneve, pajisjeve dhe teknologjive ushtarake”, duke përfshirë prodhimin e mallrave ushtarake dhe të mallrave e teknologjive me përdorim të dyfishtë”, sipas tabelës që i bashkëlidhet këtij vendimi.
2. Neni 12 ndryshohet, si më poshtë vijon: 

“Neni 12

Për zbatimin e këtij vendimi ngarkohen Ministria e Financave, Ministria e Mbrojtjes, Drejtoria e Përgjithshme e Tatimeve, Drejtoria e Përgjithshme e Doganave dhe autoriteti shtetëror përgjegjës për industrinë e mbrojtjes.”.

Neni 3

Ky vendim hyn në fuqi pas botimit në Fletoren Zyrtare.

KRYEMINISTËR
Edi Rama

ANEKS 6

Lista e makinerive dhe e pajisjeve që përfshihen në krerët e mëposhtëm të Nomenklaturës së Kombinuar të Mallrave, që shërbejnë për ushtrimin e veprimtarive që kryhen nga subjektet e licencuara nga autoriteti shtetëror përgjegjës për industrinë e mbrojtjes, në bazë të ligjit nr. 87/2024, “Për rregullimin e prodhimit, tregtimit, kërkimit dhe zhvillimit të armëve, municioneve, pajisjeve dhe teknologjive ushtarake”, duke përfshirë prodhimin e mallrave ushtarake dhe të mallrave e teknologjive me përdorim të dyfishtë

	Kodi NK
	Përshkrimi NKM

	6804
	Gur blojtës, gur smeril, rrota grirëse dhe të ngjashmet e tyre, pa skelet, për grirje, prehje, lustrosje apo prerje, gurët prerës të dorës apo gurët lustrues të dorës dhe pjesët e tyre, prej guri natyral, prej abrazivi natyral apo artificial të aglomeruar apo prej qeramike, me ose pa pjesët prej materialeve të tjera.

	7007
	Xham sigurie, që konsiston në një forcim (temperim) ose xham i laminuar.

	7210
	Produkte petëzimi të sheshta prej gize apo çeliku jo të lidhur, të një gjerësie prej 600 mm apo më shumë, të mbuluara, të pllakëzuara apo të veshura.

	7225
	Shufra dhe shkopinj të tjerë prej gize dhe çeliku jo të lidhur.

	7308
	Konstruksionet (përjashto parafabrikatet e kreut 9406) dhe pjesët e konstruksioneve (p.sh., urat dhe seksionet e urave, porta shluze, kullat, shtylla për grillat, çatitë, skeletet e çative, dyert dhe dritaret dhe skeletet e tyre dhe pragjet për dyert, qepenat, parmakët, shtyllat dhe kolonat) prej gize apo çeliku; pllaka, shufra, kënde, forma; seksione, tuba dhe të ngjashme të tyre, të përgatitura për përdorim në konstruksionet prej gize apo çeliku.

	7326
	Artikuj të tjerë prej gize apo çeliku.

	8205
	Vegla dore (përfshirë diamantet për prerjen e qelqit), të papërfshira dhe të paspecifikuara diku tjetër; llambë me fryrje zjarri; morsa, fasheta dhe artikuj të ngjashëm shtrëngues, përveçse plotësuesit dhe pjesët e veglave të makinave; makinat e prerjes water-jet; kudhëzat; furrat portative; rrotat grirëse të operuara me dorë apo me pedale me gjithë skeletin e tyre.

	8207
	Vegla të ndërrueshme për veglat e dorës, nëse janë apo jo të operueshme me fuqi, apo për veglat e makinave (pash, për shtypje, stampim, prerje, filetim, birim, shpim, shpim me presion, bluarje, thërmim apo shtrëngim vidash), përfshirë matricat për nxjerrjen apo tërheqjen e metaleve dhe veglat për birime në shkëmb apo shpime në tokë.

	8311
	Tela, shufra, tuba, pllaka, elektroda dhe produkte të ngjashme, prej metaleve bazë apo prej karbiteve të metaleve, mbuluar apo me 
bërthamë me materiale flukse, të një lloji të përdorur për saldim, 
kallajim, ngjitje apo për depozitim të metaleve apo të karbiteve metal; tela, shufra, prej pluhurave të aglomeruara me bazë metali, përdorur për spërkatje metali. 

	8402
	Kaldajat që gjenerojnë avuj uji ose avuj të tjerë (të ndryshme nga kaldajat me ujë të nxehtë me nxehje qendrore, në gjendje, gjithashtu, të prodhojnë avuj me presion të vogël); kaldajat me ujë super të nxehtë.

	8407
	Motorët me piston me djegie të brendshme me lëvizje të ndërsjellë apo lëvizje rrotulluese me shkëndijë ndezjeje.

	8412
	Motorët e tjerë.

	8413
	Pompat për lëngjet, të përshtatura apo jo me një pajisje matëse; elevatorët e lëngut.

	8414
	Pompat e ajrit apo vakum, kompresorët dhe ventilatorët e ajrit apo të gazeve të tjera; thithësit e tymrave me ventilim apo riciklim bashkëngjitur një ventilatori, nëse janë apo jo të përshtatura me filtra.

	8415
	Kondicionerët e ajrit, që përmbajnë një ventilator të drejtuar me motor dhe elemente për ndryshimin e temperaturës dhe lagështisë, përfshirë këto makina, në të cilat lagështia nuk mund të rregullohet veç.

	8417
	Furrnaltat dhe vatrat e zjarrit industriale apo laboratorike, përfshirë incineratorët, jo elektrike.

	8419
	Makineri, impiante apo pajisje laboratorike, nëse janë apo jo me nxehje elektrike, për trajtimin e materialeve nga një proces që përfshin një ndryshim të temperaturës, të tilla si: nxehje, gatim, pjekje, distilim, pastrim, sterilizim, pasterizim, avull, tharje, avullim, kondensim apo ftohtësim, ndryshe nga makineritë apo impiantet të një lloji të përdorur për qëllime shtëpiake; ngrohësit e menjëhershëm apo me ruajtje të ujit, jo elektrike.

	8421
	Centrifugat, përfshirë tharësit centrifugalë; makineri dhe aparate filtrimi apo pastrimi, për lëngje apo për gazet.

	8422
	Makinat për larjen e pjatave; makineri për pastrimin apo tharjen e shisheve apo të kontejnerëve të tjerë; makineri për mbushjen, mbylljen, vulosjen apo etiketimin e shisheve, kanoçeve, kutive, çantave apo kontejnerëve të tjerë; makineri për kapsulimin e shisheve, kavanozave, tubave dhe kontejnerëve të ngjashëm; makineri të tjera paketimi apo mbështjelljeje (përfshirë makineritë mbështjellëse me ngrohje tkurrje); makineritë për gazimin e pijeve.

	8424
	Pajisjet mekanike (të operuara apo jo me dorë) për hedhjen, shpërndarjen ose spërkatjen e lëngjeve ose pluhurave; fikësit e zjarrit, të ngarkuara ose jo; armët sprucuese dhe pajisjet e ngjashme; makinat e pastrimit me avull ose me rrymë rëre dhe makinat e ngjashme të projektuara me hedhje.

	8425
	Takëme makara dhe ngritësit të ndryshëm nga ngritësit me hap; vinçat dhe çikrikët vertikalë; krikët ngritës.

	8426
	Vinçat e anijeve; vinçat, përfshirë vinçat me kabllo; strukturat ngritëse të lëvizshme, mbartësit e shtyllave dhe mjetet e punës të përshtatur me vinç.

	8427
	Mjete ngritëse me pirun; mjete të tjera të punës të përshtatur me pajisje ngritëse apo bartjeje.

	8428
	Makineri të tjera ngritëse, bartjeje apo shkarkimi (p.sh.: ashensorët, eskalatorët, konvejerët, teleferikët).

	8431
	Pjesët e përshtatshme për t’u përdorur vetëm apo kryesisht me makineritë e krerëve 8425 deri në 8430.

	8441
	Makineri të tjera për bërjen e brumit të letrës, të letrës apo kartonit, përfshirë makinat e prerjes të të gjitha llojeve.

	8443
	Makineri printimi, përdorur për printimin me anë të pllakave, cilindrave dhe komponentëve të tjerë të printimit të kreut 8442; printerë të tjerë, makina kopjuese dhe makina faksi, nëse janë apo jo të kombinuara; pjesët dhe aksesorët prej tyre.

	8445
	Makinat për përgatitjen e fibrave tekstile; makinat e tjerrjes, dyfishimit apo përdredhjes dhe makineri të tjera për prodhimin e fijeve tekstile; makinat e cilindrimit apo të mbështjelljes së tekstilit (përfshirë mbështjelljen e bazës) dhe makinat për përgatitjen e fijeve të tekstilit për përdorim në makinat e kreut 8446 apo 8447.

	8446
	Makinat e endjes (tezgjahët):

	8447
	Makinat e thurjes me shumë file, makinat e qepjelidhjes dhe makinat për bërjen e fijeve të hequra nga pëlhurat, të dantellave, të qëndismave, të zbukurimeve, të kordonëve apo të rrjetave dhe makinat për xhufkim.

	8450
	Makinat larëse të tipit shtëpiak apo lavanderik, përfshirë makinat që edhe lajnë, edhe thajnë.

	8451
	Makineri (të ndryshme nga makinat e kreut 8450), për larje, pastrim, shtrydhje, tharje, hekurosje, presim (përfshirë presat me djegie), zbardhim, ngjyrosje, përpunim përfundimtar, përfundim, veshje apo ngopje të fijeve tekstile, të pëlhurave apo të artikujve prej tekstili dhe makinat për zbatimin e pastës në pëlhurën bazë apo në mbështetës të tjerë, përdorur në prodhimin e mbuluesve të dyshemesë, të tilla si: linoleumi; makinat për rulimin, çrulimin, palosjen, prerjen apo zigzimin e pëlhurave tekstile.

	8452
	Makinat qepëse, të ndryshme nga makinat e qepjes së librit të kreut 8440; mobilie, baza dhe mbulesa të projektuara posaçërisht për makinat qepëse; gjilpërat e makinave qepëse.

	8453
	Makineri për përgatitjen, regjjen ose punimin e lëkurave të përpunuara apo të papërpunuara apo për bërjen apo riparimin e veshjeve të këmbeve apo të artikujve të tjerë prej lëkure të përpunuar apo të papërpunuar, të ndryshme nga makinat qepëse.

	8454
	Konvertorët, makinat formuese, makinat për kallëpimin apo derdhjen e lingotave, të një lloji të përdorur në metalurgji apo në fonderinë e metaleve.

	8456
	Vegla makine për punimin e çdo materiali nëpërmjet zhvendosjes së materialit, nëpërmjet proceseve me rreze lazer apo me rreze foton apo me rreze të tjera drite, nëpërmjet proceseve me ultratinguj, elektroshkarkim, elektrokimike, me rreze elektronesh, rreze jonike apo me procese me hark plazme; makina prerëse water jet.

	8457
	Qendrat e makinës, makinat me konstruksion njësi (me një stacion) dhe makinat me transferim shumëstacionesh, për punimin e metalit:

	8458
	Tornot (përfshirë qendrat rrotulluese) për zhvendosjen e metalit.

	8459
	Makineri metalprerëse (përfshirë makinat kokënjësi të tipit vijë) për shpim, birim, vijëzim, filetim apo bërje filetosh nëpërmjet zhvendosjes se metalit, ndryshe nga tornot e kreut 8458 (përfshirë qendrat rrotulluese).

	8460
	Makineri metalprerëse për kthimin e buzëve, mprehjen, smerilizimin, honingimin, lidhje me mbivënie, lustrosjen apo për përfundimin ndryshe të metaleve apo të metaloqeramikave me anë të gurëve smerilë, produkteve abrazive apo lustrosës, të ndryshme nga makinat e kreut 8461.

	8461
	Makineri për rrafshimin, përpunimin me shtypje, gdhendjes, shpimit me presion, prerjen me rrota, lapimin me rrotat e limimit ose rrotat, sharrimin, prerjes dhe makineri të tjera, që punojnë nga zhvendosja e metaleve, karbiteve apo metaloqeramikave, jo të përfshira apo të specifikuara diku tjetër.

	8462
	Makineri metalprerëse (përfshirë presat) për përpunimin e metalit nëpërmjet farkëtimit, rrahjes ose stampimit për shtypjen e kapakëve; veglat e makinave (përfshirë presat, prerëse linjash dhe linjat e prera në gjatësi) për punimin e metaleve nëpërmjet përkuljes, palosjes, drejtimit, sheshimit, prerjes, gaverimit apo birimit (përjashtuar tavolinat e vizatimit); presat për punimin e metaleve apo karbiteve të metaleve, jo të specifikuara më sipër.

	8463
	[bookmark: _GoBack]Vegla makine të tjera për punimin e metaleve apo metaloqeramikave, pa zhvendosjen e materialit.

	8465
	Makineritë metalprerëse (përfshirë makinat për gozhdimin, kapjen me kapëse në formë U-je, ngjitje me tutkall ose bashkues të llojeve të ndryshme) për përpunimin e drurit, të tapës, të kockave, të gomës së fortë, plastikeve të forta ose materialeve të forta të ngjashme.

	8466
	Rubinetet, muslluqet, valvulat dhe pajisjet e ngjashme për gypat, mbulesat e bolierëve, cisternave, kadeve ose pajisjeve të ngjashme, përfshirë valvulat me zvogëlim presioni dhe valvulat e kontrolluara nga termostatet.

	8467
	Veglat për punimin, të dorës, pneumatike, hidraulike, që kanë apo jo motorë elektrikë të inkorporuar:

	8468
	Makineri dhe aparate për saldim, kallajim apo saldim në të ftohtë, nëse janë apo jo të afta për prerje, të ndryshme nga ato të kreut 8515; makinat dhe pajisjet e temperimit të sipërfaqes, që punojnë me gaz.

	8471
	Makinat e përpunimit automatik të të dhënave dhe njësitë e tyre; lexuesit magnetikë ose optikë, makinat për kopjimin e të dhënave në ose drejt një mjedisi të dhënash në formë të koduar dhe makinat për përpunimin e të dhënave të tilla, jo të specifikuara apo të përfshira diku tjetër.

	8474
	Makineri për zgjedhjen, shoshimin, veçimin, larjen, thërrmimin, bluarjen, përzierjen e oksideve, gurëve, xeherorëve ose substancave të tjera minerale në formë të ngurtë (përfshirë në formë pudre ose paste); makineri për aglomerimin, dhënien formë ose kallëp i lëndëve djegëse të ngurta minerale, pastave qeramike, çimentove të pakalitura, materialeve plastifikuese apo produkteve të tjera minerale në formë pluhuri apo paste; makinat për modulet e formimit të fonderisë apo të rërave.

	8477
	Makineri për punimin e gomës ose të plastikës ose për përpunimin e produkteve nga këto materiale, jo të specifikuara ose të përfshira diku tjetër në këtë kapitull.

	8479
	Makinat dhe pajisjet mekanike, që kanë funksione individuale jo të specifikuara ose të përfshira diku tjetër në këtë kapitull

	8481
	Rubinetet, muslluqet, valvulat dhe pajisjet e ngjashme për gypat, mbulesat e bolierëve, cisternave, kadeve ose pajisjeve të ngjashme, përfshirë valvulat me zvogëlim presioni dhe valvulat e kontrolluara nga termostatet.

	8483
	Boshtet e transmisionit (përfshirë boshtet me gunga dhe boshtet motorike) dhe manivelat; trup kushinete dhe kushinetat me bosht të rrafshët; ingranazhet më dhëmbë dhe mekanizmi i transmisionit me dhëmbë; vidat sfere apo vidat role; kutitë e ingranazheve dhe ndryshuesit e tjerë të shpejtësisë përfshirë ndryshuesit e tjerë të momentit të rrotullimit; volantet dhe pulexhat, përfshirë kutitë e bllokut; xhuntot bashkuese të boshteve dhe ingranazheve (përfshirë bashkimet universale).

	8485
	Me depozitim metalik.

	8501
	Motorët dhe gjeneratorët elektrikë (përjashtuar grupet gjeneruese).

	8502
	Grup gjeneratorësh elektrikë dhe konvertuesit e rrotullimit.

	8504
	Transformatorët elektrikë, konvertuesit statikë (p.sh., drejtuesit) dhe indikatorët.

	8507
	Akumulatorët elektrikë, përfshirë ndarësit e tyre, nëse janë apo jo drejtkëndëshe (përfshirë katrorët).

	8512
	Ndriçuesit elektrikë ose pajisjet sinjalizuese (përjashtuar artikujt e kreut 8539), fshirësit e xhamave, ngrohësit dhe pajisjet kundër djersitjes së xhamit të një lloji të përdorur për ciklet dhe automjetet.

	8514
	Furrat ose furrnaltat elektrike për përdorimin industrial ose laboratorik (përfshirë furrat induktuese ose dielektrike); pajisje ngrohje të tjera për përdorim industrial ose laboratorik me induksion ose dielektrik: - Furrat dhe furrat me ngrohje rezistente.

	8515
	Makina dhe aparate elektrike (përfshirë ato me gaz të nxehura elektrikisht), me rreze lazer, të tjera drite ose fotone, me ultratinguj, me rreze elektronesh, saldimi me plasmë të shkarkimit me hark ose impulse magnetike, për saldimin me saldaturë të ngrohtë ose për saldim, nëse janë të afta ose jo për prerje; makinat dhe aparatet elektrike për spërkatje në të ngrohtë të metaleve apo metaloqeramikave.

	8516
	Ngrohëset e ujit të menjëhershëm ose me ruajtje dhe ngrohëset me zhytje; aparatet e ngrohjes elektrike të hapësirës dhe aparatet e ngrohjes së tokës; aparatet e kujdesjes së flokëve elektrotermike (p.sh., tharëset e flokëve, dredhjes se flokëve, mashat) dhe tharësit e duarve; hekurat elektrikë të hekurosjes; pajisje të tjera elektrotermike të një lloji të përdorur për qëllime shtëpiake; rezistencat ngrohëse elektrike, të ndryshme nga ato të kreut 8545.

	8517
	Komplete telefonike, duke përfshirë telefonat inteligjentë dhe telefona të tjerë për rrjete celulare ose për rrjete të tjera pa tela; aparate të tjera për transmetimin ose marrjen e zërit, imazheve ose të dhënave të tjera, duke përfshirë aparatet për komunikim në një rrjet me tel ose pa tel (siç është një rrjet lokal ose i gjerë), përveç aparateve të transmetimit ose të marrjes së krerëve 8443, 8525, 8527 ose 8528.

	8518
	Mikrofonat dhe stativët e tyre; altoparlantët, të montuar ose jo në rrethinat e tyre; kufjet e kokës, kufjet e veshit dhe grupet të kombinuar mikrofona/folës; amplifikatorët elektrikë të audiofrekuencës; grupet elektrike të amplifikimit të tingullit.

	8523
	Disqe, shirita, pajisjet ruajtëse, kartat smart dhe mjetet e tjera për regjistrimin e tingujve ose të fenomeneve, nëse janë ose jo të regjistruara, përfshirë matricat dhe klishetë për prodhimin e disqeve, por duke përjashtuar produktet e kapitullit 37

	8524
	Modulet e ekranit me panele të sheshta, nëse kanë apo jo ekrane të ndjeshme ndaj prekjeve.

	8525
	Aparatet e transmetimit për radiotransmetim apo televizion, nëse kanë apo jo të inkorporuar aparate marrëse apo regjistruesit e zërit apo aparatet e riprodhimit; kamerat televizive, kamerat digjitale dhe regjistruesit videokamera.

	8526
	Aparatet radarë, aparatet ndihmëse për drejtimin me valë radio, radio dhe aparatet e kontrollit në largësi me valë radioje.

	8531
	Aparaturat elektrike të sinjalizimit me tingull ose vizuale (p.sh. zilet, sirenat, panelet e treguesve, alarmet që paralajmërojnë vjedhjet ose zjarrin), të ndryshme nga ato të kreut 8512 ose 8530.

	8536
	Aparaturat elektrike për kyçjen ose mbrojtjen e qarqeve elektrike ose për të bërë lidhjen me ose në qarqet elektrike (p.sh. çelësat, siguresat, rrufepritësit, kufizuesit e tensionit, zbutësit e mbitensionit, prizat, spinat, portollambat, kutitë e bashkimit, që nuk e kalon 1000 V; lidhëse për fibra optike, kabllo ose dengje të fibrave optike.

	8537
	Bordet, panelet, konsolat, tavolinat, kabinetet dhe baza të tjera, të pajisura me dy ose më shumë aparate të kreut 8535 ose 8536, për kontroll elektrik ose shpërndarjen e elektricitetit, përfshirë ato bashkëngjitur instrumenteve apo aparateve të kapitullit 90, dhe aparatet e kontrollit numerik, ndryshe nga aparaturat e hapjes apo të mbylljes të kreut 8517.

	8539
	Llambat elektrike me filament ose me shkarkim, përfshirë njësitë me llamba me rreze të padukshme dhe llambat ultravjollcë ose infra të kuqe; llambat me hark, diodat e emetimit të dritës (LED) burimet e dritës.

	8543
	Makinat dhe aparatet elektrike, që kanë funksione individuale jo të specifikuara ose të përfshira diku tjetër në këtë kapitull.

	8544
	Telat e izoluara (përfshirë të smaltuar ose të anodizuara), kabllot e izoluara (përfshirë kabllot koaksiale) dhe përcjellës të tjerë elektrikë të izoluar, të përshtatur ose jo me lidhëse; kabllot me fibra optike, të bëra nga fibra individuale me mbështjellëse, nëse janë të montuara ose jo me përcjellës elektrikë ose të përshtatur me lidhëse.

	8701
	Traktorët (të ndryshëm nga traktorët e kreut 8709).

	8702
	Mjetet e transportit me motor për transportin e dhjetë ose më shumë personave, përfshirë shoferin.

	8703
	Autovetura dhe mjete të tjera transporti me motor kryesisht të projektuar për transportin e personave (të ndryshme nga ato të kreut 8702), përfshirë makinat me portobagazh dhe makinat e garave.

	8704
	Mjetet e transportit me motor për transportin e mallrave.

	8705
	Mjete transporti me motor për qëllimet speciale, të ndryshme nga ato kryesisht të projektuara për transportin e personave ose mallrave (p.sh. kamionët e avarisë, kamionët vinç, mjetet e transportit për shuarjen e zjarrit, autobetonieret, makinat fshirëse të rrugës, makinat sprucuese të rrugës, ofiçinat e lëvizshme, njësitë radiologjike të lëvizshme).

	8706
	Shasitë e përshtatura me motorë për mjetet e transportit të krerëve 8701 deri 8705.

	8707
	Trupat (përfshirë kabinat) për mjetet e transportit të krerëve 8701 deri 8705.

	8708
	Pjesët dhe plotësuesit e mjeteve të transportit të krerëve 8701 deri 8705.

	8709
	Kamionët e punës, vetëlëvizës, jo të përshtatur me pajisje ngritjeje ose veprimi me krah, të tipit të përdorura në fabrika, magazina për ruajtje malli, hapësirat e kantierit apo aeroportet për distanca të shkurtra transporti të mallrave; traktorët.

	8716
	Rimorkiot dhe gjysmërimorkiot; mjete të tjera transporti, të lëvizura jo mekanikisht; pjesët e tyre.

	8801
	Balonat dhe aerostatet e drejtuara; aeroplanët pa motor, aeroplanët pa motor të varur dhe mjete të tjera fluturuese pa motor.

	8802
	Mjete të tjera fluturuese (p.sh., helikopterët, aeroplanët), me përjashtim të avionëve pa pilotë të kreut 8806; anijet e hapësirës (përfshirë satelitët) dhe mjetet që lëshojnë anije të hapësirës dhe mjetet suborbitale.

	8804
	Parashutat (përfshirë parashutat e drejtuara dhe avionët pa motor, që përdorin parashutë) dhe rotoshutat; pjesët e tyre dhe plotësuesit në shtesë të tyre.

	8805
	Mekanizmat e lëshimit të anijeve të hapësirës; kuverta kapëse apo mekanizma të ngjashëm; aeroplanët për stërvitje mësimore në tokë; pjesët e artikujve të lartpërmendur.

	8806
	Avionët pa pilotë.

	8807
	Pjesët e mallrave të krerëve 8801, 8802 ose 8806.

	9002
	Lentet, prizmat, pasqyrat dhe elementet e tjera optike, prej çdo materiali, të montuara, që janë pjesë ose përshtatje për instrumentet apo aparatet, të ndryshme nga elemente të tilla prej qelqi jo të punuar optikisht.

	9011
	Mikroskopët optikë të përbërë, përfshirë ato për fotomikrografi, kinefotomikrografi ose mikroprojeksion.

	9013
	Lazerat, të ndryshme nga diodat lazer; pajisje dhe instrumente të tjera optike, jo të specifikuara apo të papërfshira diku tjetër në këtë kapitull.

	9014
	Kompaset për gjetjen e drejtimit; instrumente dhe pajisje të tjera lundrimi.

	9015
	Instrumente dhe pajisje survejimi (përfshirë vëzhguesit fotogrametrikë), hidrografike, oqeanografike, hidrologjike, meteorologjike apo gjeofizike, përjashto busullat; largësimatësit:

	9018
	Instrumentet dhe pajisjet e përdorura në mjekësi, kirurgji, shkencat dentare ose veterinare, përfshirë aparatet shintigrafike, aparatura të tjera elektromjekësore dhe instrumente për testimin e shikimit.

	9024
	Makinat dhe pajisjet për testimin e fortësisë, të forcës, të ngjeshmërisë, të elasticitetit ose të vetive të tjera mekanike të materialeve (p.sh. të metaleve, drurit, tekstileve, letrës, plastikave).

	9026
	Instrumentet dhe aparatet për matjen ose kontrollin e rrjedhjes, nivelit, presionit ose variablave të tjerë të lëngjeve ose gazeve (p.sh. rrjedhësmatësit, nivelmatësit, manometrat, nxehtësimatësit), përjashtuar instrumentet dhe aparatet e krerëve 9014, 9015.

	9030
	Oshiloskopët, analizatorët spektrum, aparate dhe instrumente të tjera për matjen ose kontrollin e madhësive elektrike, përjashtuar matësit e kreut 9028; instrumentet dhe aparatet për matjen ose detektimin e rrezatimeve alfa, beta, gama, rreze X, rrezatimeve kozmike apo jonizuese të tjera.

	9031
	Instrumentet matëse ose kontrolluese, pajisje dhe makina, jo të specifikuara ose të papërfshira diku tjetër në këtë kapitull; projektorët e profilit.

	9032
	Instrumente dhe aparate të rregullimit ose të kontrollit automatik.

	9305
	Pjesët dhe plotësuesit e artikujve të krerëve 9301 deri në 9304.

	9402
	Mobilieritë mjekësore, kirurgjikale, dentare ose veterinare (p.sh.: tavolinat e operimeve, tavolinat e ekzaminimit, shtretërit e spitaleve me pajisje mekanike, karriget e dentisteve); karriget e berberëve dhe karrige të ngjashme, që bëjnë lëvizje rrotulluese po ashtu si dhe ulëse apo ngritëse; pjesët e artikujve të sipërpërshkruar.

	9403
	Mobilieri të tjera dhe pjesët e tyre.

	9405
	Ndriçues dhe pajisje ndriçuese përfshire projektorët dhe ndriçuesit projektorë dhe pjesët e tyre, të papërfshirë dhe të paspecifikuar diku tjetër; shenjat ndriçuese, pllakat e emrit ndriçuese dhe të ngjashmet e tyre, të cilat kanë një burim drite të fiksuar të përhershëm, dhe pjesët e tyre të papërfshira dhe të paspecifikuara diku tjetër.

	9406
	Ndërtesa të parafabrikuara.

	9615
	Krehrat, furçat e flokëve dhe të ngjashmet e tyre; kapëse flokësh, kapëset e kaçurrelave, bigudinat dhe të ngjashmet e tyre, përveç atyre të kreut 8516, dhe pjesët e tyre.



 


